|  |
| --- |
| องค์การบริหารส่วนตำบลทุ่งมะพร้าว |
| แผนการตรวจสอบภายใน |
| ประจำปีงบประมาณ 2566 |
|  |
| **องค์การบริหารส่วนตำบลทุ่งมะพร้าว** |
| **อำเภอท้ายเหมือง จังหวัดพังงา** |





****

**แผนการตรวจสอบภายใน**

**ประจำปีงบประมาณ พ.ศ.2566**

หน่วยตรวจสอบภายใน สังกัด องค์การบริหารส่วนตำบลทุ่งมะพร้าว จัดทำแผนการตรวจสอบระยะยาว 4 ปี ประจำปีงบประมาณ พ.ศ.2566 เพื่อกำหนดทิศทางของการปฏิบัติงานตรวจสอบ และสอดคล้องกับเปาหมายและนโยบายขององค์การบริหารส่วนตำบลทุ่งมะพร้าว โดยดำเนินการภายใต้พระราชบัญญัติวินัยการเงินการคลัง พ.ศ.2561 มาตรา 79 และระเบียบกระทรวงมหาดไทย ว่าด้วยการตรวจสอบภายในขององค์กรปกครองส่วนท้องถิ่น พ.ศ.2545 และระเบียบกระทรวงการคลัง ว่าด้วยการตรวจสอบภายในของส่วนราชการ พ.ศ.2551 ตามมาตรฐานการตรวจสอบภายในและจริยธรรมการปฏิบัติงานของส่วนราชการ และมาตรฐานหลักสากลของโลก (IIA) ซึ่งการจัดทำแผนการตรวจสอบภายใน ต้องผ่านการเห็นชอบจากหัวหน้าหน่วยตรวจสอบภายใน และนายกองค์การบริหารส่วนตำบลทุ่งมะพร้าว เป็นผู้อนุมัติให้ดำเนินการ

 (ลงชื่อ) ผู้เสนอ

 (นายกัมปนาท บุญช่วย)

 รองปลัดองค์การบริหารส่วนตำบลทุ่งมะพร้าว

 ปฏิบัติหน้าที่ เจ้าหน้าที่ตรวจสอบภายใน

 วันที่ 20 มกราคม 2566

 (ลงชื่อ) ผู้เห็นชอบ

 (นายกฤชธนา จินตรักษ์)

 ปลัดองค์การบริหารส่วนตำบลทุ่งมะพร้าว

 วันที่ 20 มกราคม 2566

 (ลงชื่อ) ผู้อนุมัติ

 (นายมนิตย์ ช่วยบำรุง)

 นายกองค์การบริหารส่วนตำบลทุ่งมะพร้าว

 วันที่ 20 มกราคม 2566

-2-

**ปรัชญา วิสัยทัศน์ พันธกิจ เป้าหมาย**

**หน่วยตรวจสอบภายในองค์การบริหารส่วนตำบลทุ่งมะพร้าว**

**ปรัชญา**

 **“**ตรวจสอบอย่างมืออาชีพ สร้างความเชื่อมั่น ให้คำปรึกษา เพิ่มมูลค่าให้องค์กร**”**

**วิสัยทัศน์**

 **.”**เป็นหน่วยงานตรวจสอบภายในมืออาชีพมุ่งสร้างระบบการตรวจสอบภายในให้มีคุณภาพตามมาตรฐานกรมบัญชีกลาง และมาตรฐาน IIA ให้ได้รับการยอมรับ**”**

**พันธกิจ**

1.ปฏิบัติหน้าที่ผู้ตรวจสอบภายในให้เป็นไปตามมาตรฐานการตรวจสอบภายในของส่วนราชการให้เป็นที่ยอมรับขององค์กรและหน่วยงานภายนอก

 2.เตรียมพร้อมเพื่อรองรับการประเมินการเสริมสร้างคุณภาพงานตรวจสอบภายในขององค์กรปกครองส่วนท้องถิ่น จากกรมบัญชีกลาง

 3.สนับสนุนและช่วยเหลือให้องค์กรมีระบบควบคุมภายในที่ดี เป็นไปตามมาตรฐานการควบคุมภายในของพระราชบัญญัติวินัยการเงินการคลัง พ.ศ.2561 มาตรา 79 และหลักเกณฑ์ที่กรมบัญชีกลางกำหนด

 4.เป็นเครื่องมือของฝ่ายบริหาร ในการตรวจสอบการดำเนินงานและการใช้ทรัพยากรขององค์กรให้เป็นไปอย่างมีประสิทธิภาพ และบรรลุวัตถุประสงค์ รวมทั้งป้องกันความเสียหาย การรั่วไหล และป้องกันการทุจริตอันเกิดจากการดำเนินงานในองค์กร

**เป้าหมาย**

“เป็นองค์กรที่มุ่งเน้นพัฒนาระบบการตรวจสอบภายในเพื่อสร้างความเชื่อมั่นให้กับผู้บริหารและหน่วยรับตรวจ”

**-3-**

**แผนการตรวจสอบภายใน**

**ประจำปีงบประมาณ พ.ศ. 2566**

**วัตถุประสงค์ของการวางแผนการตรวจสอบ**

 1.เพื่อกำหนดเป้าหมาย ขอบเขต แนวทางในการปฏิบัติงาน และทรัพยากรที่ต้องใช้ในการปฏิบัติงาน

 2.เพื่อให้ผู้บริหารมีเครื่องมือในการควบคุม กำกับ ติดตามผลการปฏิบัติงานของผู้ตรวจสอบภายในให้เป็นไปตามวัตถุประสงค์ของการตรวจสอบ

**วัตถุประสงค์ของการตรวจสอบ**

 1.เพื่อพิสูจน์ความถูกต้อง ความเชื่อถือได้ของข้อมูลและตัวเลขต่างๆ ทางด้านการเงิน การบัญชี การรายงานสถานะการเงิน และอื่นๆที่เกี่ยวข้อง ของหน่วยรับตรวจ (สำนัก/กอง)

 2.เพื่อตรวจสอบการปฏิบัติงานของหน่วยรับตรวจ(สำนัก/กอง) ว่าได้ปฏิบัติงานเป็นไปตามระเบียบกฎหมาย ข้องบังคับ คำสั่ง มติคณะรัฐมนตรี หนังสือสั่งการรวมถึงนโยบายและมาตรการต่างๆ ตามที่กำหนดหรือไม่

 3.เพื่อสอบทานระบบการควบคุมภายในของหน่วยรับตรวจ(สำนัก/กอง)ว่ามีความเพียงพอเหมาะสมรัดกุมหรือไม่ โดยสามารถลดข้อบกพร่อง ความเสี่ยงที่เกิดขึ้นได้หรือไม่

 4.เพื่อติดตามและประเมินผลการดำเนินงานตามภารกิจหรือตามอำนาจหน้าที่ของหน่วยรับตรวจ(สำนัก/กอง) ว่าปฏิบัติเป็นไปตามมารฐานตัวชี้วัดคำรับรองการปฏิบัติราชการและเป็นไปตามหลักของการบริหารกิจการที่ดีหรือไม่ตลอดจนยังสามารถให้ข้อเสรอแนะ หรือแนวทางการปรับปรุง แก้ไขการปฏิบัติราชการต่างๆ ให้มีประสิทธิภาพและมีประสิทธิผลยิ่งขึ้น โดยมีการบริหารทรัพยากรอย่างประหยัด คุ้มประโยชน รวมทั้งช่วยป้องกันและสร้างภูมิคุ้มกัน ไม่ให้มีการรั่วไหล การสูญเสีย การทุจริตหรือไม่ให้เกิดความเสียหายกับราชการขององค์การบริหารส่วนตำบลทุ่งมะพร้าวได้

 5.เพื่อให้หัวหน้าส่วนราชการ หรือ ผู้บริหารสูงสุด และ ผู้บังคับบัญชา ได้รับทราบปัญหาการปฏิบัติงานของผู้ใต้บังคับบัญชาโดยใช้ข้อมูลด้านการตรวจสอบเป็นประโยชน์ในการตัดสินใจแก้ไขข้อบกพร่องได้ทันเวลาก่อนที่ สตง.,ปปช.,ผู้กำกับดูแล ,สภาองค์การบริหารส่วนตำบล,ประชาชน ตรวจสอบ

 6.เพื่อส่งเสริมให้เกิดกระบวนการกำกับดูแลที่ดี (Good Governance) และความโปร่งใสในการปฏิบัติงาน

-4-

**ขอบเขตของการตรวจสอบ**

 หน่วยรับตรวจสังกัดองค์การบริหารส่วนตำบลทุ่งมะพร้าว จำนวน 4 สำนัก/กอง

 -สำนักปลัด

 -กองคลัง

 -กองช่าง

 -กองการศึกษาศาสนาและวัฒนธรรม โรงเรียนอนุบาล อบต.ทุ่งมะพร้าว รวมถึงศูนย์พัฒนาเด็กในสังกัด อบต.ทุ่งมะพร้าว

**เรื่องที่จะตรวจสอบ**

 1.การตรวจสอบด้านการเบิกจ่าย

 2.การตรวจสอบการเงินและบัญชี

 3.การตรวจสอบการบริหารพัสดุ

 4.การตรวจสอบการจัดทำแผนและงบประมาณ

 5.การตรวจสอบผลการดำเนินงาน รวมทั้งการติดตามประเมินผล

 6.การตรวจสอบเรื่องอื่นๆ หรือเรื่องที่ได้รับมอบหมาย

 6.1.การชี้แจงผลการดำเนินงานตามข้อเสนอแนะของสำนักงานตรวจเงินแผ่นดิน

 6.2.การติดตามประเมินผลโครงการขอรับเงินอุดหนุน

 6.3.การประเมินความเพียงพอของระบบการควบคุมภายใน

 6.4.การตรวจสอบโครงการขอรับเงินจากกองทุน สปสช.

 6.5.การติดตามผลการตรวจสอบ

**ช่วงเวลาที่เข้าตรวจสอบ**

 ตั้งแต่ 1 ตุลาคม 2565 ถึง 30 กันยายน 2566

ผู้ตรวจสอบ

 นายกัมปนาท บุญช่วย ตำแหน่ง รองปลัดองค์การบริหารส่วนตำบล ปฏิบัติหน้าที่ตรวจสอบภายในเนื่องจาก อบต.ทุ่งมะพร้าว ไม่มีผู้ดำรงตำแหน่ง นักวิชาการตรวจสอบภายใน

**รายละเอียดประกอบขอบเขตการตรวจสอบ**

**ตามแผนการตรวจสอบภายในสำหรับงวดประจำปีงบประมาณ พ.ศ.2566**

|  |  |  |  |
| --- | --- | --- | --- |
| **หน่วยรับ****ตรวจ** | **กิจกรรมหรือเรื่องที่ตรวจสอบ** | **ความถี่ในการ จำนวนครั้ง** | **จำนวนคน/วัน** |
|
| สำนักปลัดกองคลังกองช่างกองการศึกษาฯ | **1. กิจกรรมการตรวจสอบด้านผลการดำเนินงาน รวมทั้งการติดตามประเมินผล**1.1 การตรวจสอบและประเมินผลโครงการตามข้อบัญญัติงบประมาณรายจ่ายประจำปี1.2 การตรวจสอบการจัดทำและการติดตามแผนการใช้จ่ายเงินงบประมาณประจำปี1.3 การตรวจสอบด้านการบริหารเงินงบประมาณ เงินนอกงบประมาณ เงินรับฝาก2. กิจกรรมการตรวจสอบด้านการเงิน การบัญชี และการรายงานสถานะทางการเงิน2.1 การตรวจสอบการรับเงิน การฝากเงิน การเก็บรักษาเงิน การบันทึกบัญชี หรือทะเบียน2.2 การตรวจสอบการจ่ายเงิน การเขียนเช็ค การถอนเงิน การบันทึกบัญชี หรือทะเบียน2.3 การตรวจสอบรายการผิดปกติอื่นๆ และการตรวจสอบเงินยืม การส่งใช้เงินยืม**3. กิจกรรมการตรวจสอบด้านการบริหารพัสดุ**3.1 การตรวจสอบเกี่ยวกับการจัดซื้อจัดจ้าง3.2 การตรวจสอบเกี่ยวกับการควบคุม การเก็บรักษา การจำหน่ายพัสดุ การรายงานต่างๆ3.3 การตรวจสอบยานพาหนะ การสั่งจ่ายน้ำมันเชื้อเพลิง การซ่อมบำรุง รวมทั้งดูแลรักษา**4. กิจกรรมการตรวจสอบด้านการจัดเก็บรายได้ การพัฒนารายได้ และเร่งรัดรายได้**4.1 การประกาศเชิญชวนให้ผู้เข้าข่ายเสียภาษีรับแบบและยื่นแบบเสียภาษีตามเวลาที่กำหนด4.2 การยื่นแบบและการคิดประเมินภาษี(ภาษีป้าย,ภาษีโรงเรือนและที่ดิน,ภาษีบำรุงท้องที่)4.3 การจัดเก็บ,การคิดปรับ,การคิดเงินเพิ่ม,การผ่อนชำระและการออกใบเสร็จรับเงิน |  ไม่น้อยกว่า 1 ครั้ง/ปี  |  |

**รายละเอียดประกอบขอบเขตการตรวจสอบ**

**ตามแผนการตรวจสอบภายใน สำหรับงวดประจำปีงบประมาณ พ.ศ.2566**

|  |  |  |  |
| --- | --- | --- | --- |
| **หน่วยรับ****ตรวจ** | **กิจกรรมหรือเรื่องที่ตรวจสอบ** | **ความถี่ในการ จำนวนครั้ง** | **จำนวนคน/วัน** |
|
| สำนักปลัดกองคลังกองช่างกองการศึกษาฯ | 4.4 การรายงานผู้ชำระภาษี(กค.1),ลูกหนี้ค้างชำระ(กค.2),รายละเอียดผู้ไม่ยื่นแบบ(กค.3)4.5 การรับเงินรายได้ ค่าธรรมเนียม ใบอนุญาตต่างๆ**5. กิจกรรมการตรวจสอบด้านงบประมาณ**5.1 การจัดทำงบประมาณประจำปี,การตั้งงบประมาณรายจ่าย5.2 การอนุมัติการโอนและการแก้ไขเปลี่ยนแปลงงบประมาณ6. กิจกรรมการตรวจสอบด้านการเบิกจ่าย6.1 การเบิกจ่ายแผนงานบริหารงานทั่วไป6.2 การเบิกจ่ายแผนงานรักษาความสงบภายใน6.3 การเบิกจ่ายแผนงานการศึกษา6.4 การเบิกจ่ายแผนงานสาธารณสุข6.5 การเบิกจ่ายแผนงานสังคมสงเคราะห์6.6 การเบิกจ่ายแผนงานเคหะชุมชน6.7 การเบิกจ่ายแผนงานสร้างความเข้มแข็งของชุมชน6.8 การเบิกจ่ายแผนงานศาสนาวัฒนธรรมและนันทนาการ6.9 การเบิกจ่ายแผนงานงบกลาง |  ไม่น้อยกว่า 1 ครั้ง/ปี  |  |

**รายละเอียดประกอบขอบเขตการตรวจสอบ**

**ตามแผนการตรวจสอบภายในสำหรับงวดประจำปีงบประมาณ พ.ศ.2566**

|  |  |  |  |
| --- | --- | --- | --- |
| **หน่วยรับ****ตรวจ** | **กิจกรรมหรือเรื่องที่ตรวจสอบ** | **ความถี่ในการ จำนวนครั้ง** | **จำนวนคน/วัน** |
|
| สำนักปลัดกองคลังกองช่างกองการศึกษาฯ | 7. การตรวจสอบเกี่ยวกับเรื่องอื่นๆ หรือเรื่องที่ได้รับมอบหมาย7.1 การติดตามผลการตรวจสอบ7.2 การชี้แจงผลการดำเนินการตามข้อเสนอแนะของสำนักงานตรวจเงินแผ่นดิน7.3 การติดตามประเมินผลโครงการขอรับเงินอุดหนุน7.4 การประเมินความเพียงพอของระบบการควบคุมภายใน7.5 การตรวจสอบโครงการขอรับเงินอุดหนุน สปสช. |  ไม่น้อยกว่า 1 ครั้ง/ปี  |  |

 (ลงชื่อ) ผู้เสนอ (ลงชื่อ) ผู้เห็นชอบ (ลงชื่อ) ผู้อนุมัติ

 (นายกัมปนาท บุญช่วย) (นายกฤชธนา จินตรักษ์) (นายมนิตย์ ช่วยบำรุง)

รองปลัดองค์การบริหารส่วนตำบลทุ่งมะพร้าว ปลัดองค์การบริหารส่วนตำบลทุ่งมะพร้าว นายกองค์การบริหารส่วนตำบลทุ่งมะพร้าว

 ปฏิบัติหน้าที่ เจ้าหน้าที่ตรวจสอบภายใน